|  |  |
| --- | --- |
|  | **Kopi til [[1]](#footnote-2)•** |
| DIF |  |

Felles retningslinjer for gjennomføring av forhandlinger i DIF med organisasjoner som er tilsluttet LO og YS

# Bakgrunn

Hovedtariffavtalen i staten for LO og YS for perioden 1. mai 2024 – 30. april 2026. Det er ført sentrale forhandlinger om lønnsendring for første avtaleår. Med virkning fra 1. mai 2024 er Digitalisering- og forvaltningsdepartementet (DfD), LO stat og YS stat enige om en total ramme på 2,9 % av årslønnsmassen.

# Lokale lønnsforhandlinger pr 1. mai 2024

Det er avsatt 2,15 % av Forsvarets lønnsmasse til lokale lønnsforhandlinger mellom Forsvaret som arbeidsgiver på den ene siden og arbeidstakerorganisasjoner som inngår i LO stat og YS stat på den andre siden. De uorganiserte i Forsvaret skal følge avtalen til LO stat og YS stat jamfør vedtak i Stortinget - Prop 34 S (2024-2025) Lønnsregulering for arbeidstakere i det statlige tariffområdet 2024.

# Forhandlingssted

De sentrale parter i Forsvaret er enige om å delegere deler av potten til partene på DIF-nivå å føre forhandlinger for militært tilsatte innenfor rammen av HTA. Partene har gjennomført sentrale forhandlinger for sivilt ansatte og er enige om ikke å delegere midler til DIF-ene for denne personellgruppen.

Lønnsendring for personell på *Særavtale for ledende personell i Forsvaret*) vil bli ivaretatt av FST HR og kompetanse i egne forhandlinger med de sentrale arbeidstakerorganisasjonene jf. HTA 2.5.2.

Utenlandsstillinger (PE) forhandles i FPVS.
Stillinger i utlandet som lønnes av DIF, forhandles av respektiv DIF.

De sentralt frikjøpte tillitsvalgte forhandles sentralt.

# Parter ved de lokale forhandlinger

Samtlige arbeidstakerorganisasjoner ved DIF skal innkalles, uavhengig av antall medlemmer.

Det skal gjennomføres separate forhandlinger på de enkelte avtaleområder. Det betyr at arbeidsgiver og organisasjoner tilsluttet LO stat og YS stat har egne forhandlinger.

Tildelte midler skal ikke splittes opp pr. organisasjon eller på avdelinger under DIF.
Lokale tillitsvalgte skal gis permisjon med lønn til å føre forhandlinger.

Der arbeidstakerorganisasjon stiller med delegasjon, skal det opplyses om hvem som er delegasjonsleder før forhandlingene starter. Lokale parter avgjør størrelsen på den enkelte delegasjon etter drøfting, dog maks 3 representanter pr. arbeidstakerorganisasjon.

Nødvendige og legitimerte reiseutgifter dekkes for det antall representanter partene er enige om. Det bør tilstrebes at forhandlingene skjer innenfor normal arbeidstid.

Partene bestemmer selv møteform, fysisk og eller digitalt.

# Grunnlaget for forhandlingene

Arbeidsgiver i DIF har ansvar for å ivareta alt personell.

Arbeidstakere som har permisjon med lønn omfattes også av forhandlingene, og skal vurderes lønnsmessig.

Personell som gjennomfører utdanning, håndteres i den DIF de har fast stilling.
Personell som pr. 1. mai 2024 tjenestegjør i internasjonale operasjoner eller internasjonal innsats, skal på lik linje med øvrig personell vurderes under dette lønnsoppgjør, og håndteres i den DIF de har nasjonal stilling.
Arbeidstakere som før virkningsdato har gjeninntrådt etter foreldrepermisjon uten lønn, skal vurderes lønnsmessig. Midlertidig tilsatte skal vurderes lønnsmessig.

# Tidsplan for lokale lønnsforhandlinger – HTA pkt. 2.5.1

Lokale lønnsforhandlinger i DIF skal være avsluttet senest innen 15. februar 2025.

# Tildelte midler

Partene er enige om vedlagte protokoll for tildeling av midler til den enkelte DIF.

# Føringer fra partene i Forsvaret

Kriterier gitt i HTA, retningslinjene fra de sentrale parter og ny lønnspolitikk for Forsvaret pr. 1. november 2024 skal legges til grunn for forhandlingen i DIF.

I tillegg til føringer gitt av de sentrale forhandlingspartene i staten gir partene i Forsvaret følgende felles føringer i forbindelse med delegering av lønnsoppgjøret 2024 for militært tilsatte:

,

* Det skal prioriteres å rette opp utilsiktede og urimelige lønnsforskjeller.
* Det skal ikke benyttes midler på vakante/ubesatte stillinger.
* Personell med midlertidig disponering i annen stilling kan gis lønnsopprykk som en personlig ordning. Lønnstillegget beholdes ved tilbakegang til egen faste stilling og videre til en ny midlertidig stilling.
* Opprettelse eller endring av særavtaler, jf. pkt. HTA 2.5.4 skal forelegges sentrale parter før inngåelse .
* Partene kan ikke omgjøre en stilling til gruppe 1 stilling som er omfattet av særavtale for ledende personell i Forsvaret.
* Alt personell, midlertidig eller fast, skal ivaretas av den DIF de tilhører pr. 1. mai 2024.
* Saker som faller inn under HTA 2.5.3 løses i forkant av HTA 2.5.1 forhandlingene. Slike saker skal ikke bruke av potten tildelt etter HTA 2.5.1.
* Militært tilsatt personell uten stilling er omfattet av forhandlingene - ivaretas av FPVS.
* Tilsatte som har tatt på seg verv skal vurderes etter HTA 2.5.1 i den DIF de tilhører pr 1. mai 2024.
* Militært tilsatt personell uten fast stilling med en midlertidig beordring er omfattet av forhandlingene - ivaretas av partene i den DIF-en de er midlertidig disponert til.
* Personell med midlertidig disponering i annen stilling, kan gis lønnsopprykk som en personlig ordning. Lønnstillegget beholdes ved tilbakegang til egen stilling.

Etter gjennomførte forhandlinger skal det avholdes et evalueringsmøte etter HTA 2.6.6, hvor partene utveksler erfaringer fra årets forhandlinger. Referat fra evalueringsmøtet legges i Doculive referanse 2024 047449 senest innen 1. april 2025 og sendes til FPVS.

# Kostnadsberegning

Skjema for kostnadsberegning utarbeidet av FPVS skal benyttes og sendes inn på Doculive referanse 2024 047488 med kopiadressat til FPVS/AUA/Arbeidsgiverstøtte.

Torstein Svendsen/FPVS kan kontaktes dersom det er problemer med kostnadsskjemaet – tlf. 0575 4016/400 29 654.

Forhandlinger ved DIF er endelig. Ved uenighet i DIF, skal uenigheten behandles etter HTA pkt. 2.7.1.

NB! Partene skal undertegne på både protokollen og skjemaet som viser hvilke personer som er omfattet av lønnsforhandlingene i oppgjøret 2024. Et PDF-dokument skal derfor kunne fremvises på forespørsel om lønnsoppgjøret.

# Informasjon

Det påligger arbeidsgiver ved den enkelte DIF å informere om oppstart av delegerte HTA forhandlinger og å informere om resultatet av forhandlingene.

FPVS har satt opp 2 personer som kan kontaktes dersom behov:

Underdirektør Jan Fagerland – tlf 0500 5334/488 87 180

Rådgiver Maryann Bakkland – tlf 0575 4077/ 900 85 684

|  |  |  |
| --- | --- | --- |
|  |  |  |
| Cecilie Heuch (ef)avdelingsdirektørFST/HR og kompetanse |  |  |

*Dokumentet er elektronisk godkjent, og har derfor ikke håndskreven signatur.*

1. [↑](#footnote-ref-2)